As Wappm ausm Jåhr 1950 zoagd den Adler vom Bistum Cheamsee aufm geibn Grund , zu dem Reiter Winke vo 1275 bis  zu dem seiner Überfiarung ins Bistum Mingn-Freising 1804 ghead håd. De nåch om spitz zulaffade Form vom geibn Grund symbolisiat de Lage vo da Gmoa im Winke zwischn Såizburg und Diroi. Da brennade Åst und da Sope(a Werkzeig zum Hoizrucken) hand a Hinweis auf de Entstehung vom Ort durch de Rodung ("Reit" kimmt vom Wort "roden") im 11. und 12. Joarhundert. As Wappm vo 1929 håd de Kriegerkapein in blau auf an greana Biche (Da "Grimbiche") zoagd.